Z M L U V A O  D I E L O č. ............

podľa ustanovenia § 536 a nasl. zákona č. 513/1991 Zb. Obchodný zákonník

Zmluvné strany:

**Objednávateľ: Mesto Košice**

so sídlom: Trieda SNP 48/A, 040 11 Košice

IČO: 00 691 135

DIČ: 2021186904

IČ DPH: SK 2021186904

štatutárny orgán: Ing. Jaroslav Polaček, primátor

bankové spojenie:Prima banka Slovensko, a. s.

číslo účtu (IBAN): SK03 5600 0000 0004 4248 6001

SWIFT (BIC): KOMASK2X

(ďalej len **„Objednávateľ“**)

**a**

**Zhotoviteľ:**

so sídlom

IČO:

DIČ:

IČ DPH:

štatutárny orgán:

bankové spojenie:

číslo účtu (IBAN):

SWIFT (BIC):

zapísaná v Obchodnom registri Okresného súdu ............................., v oddiele ........................., vo vložke č. .............................

(ďalej len **„Zhotoviteľ“**)

(ďalej spoločne aj „**Zmluvné strany**“)

uzatvárajú na základe vzájomne dosiahnutého konsenzu, predovšetkým podľa ustanovenia § 536 a nasl. zákona č. 513/1991 Zb. Obchodný zákonník, túto Zmluvu o dielo (ďalej len „**Zmluva**“)

**Preambula**

Zmluva sa uzatvára na základe výsledku verejného obstarávania pre stavbu **„Športová hala Angels aréna - rekonštrukcia a modernizácia“**, v zmysle zákona č. 343/2015 Z. z. o verejnom obstarávaní v znení neskorších predpisov, (ďalej len „zákon o VO“), ktoré bolo vyhlásené postupom podlimitnej zákazky.

1. **ÚVODNÉ USTANOVENIA**
	1. Osoby oprávnené konať v mene Zmluvných strán:
		1. Osoby oprávnené za Objednávateľa:
* na podpis Zmluvy a dodatkov: Ing. Jaroslav Polaček,

 primátor

* na konanie vo veciach Zmluvných: Ing. Jaroslav Polaček,

 primátor

* vo veciach technických: Ján Kövér

oddelenie strategického rozvoja - referát výstavby - stavebný dozor

* + 1. Osoby oprávnené za Zhotoviteľa:
* na podpis Zmluvy a dodatkov: ............................................
* na konanie vo veciach Zmluvných: ............................................
* vo veciach realizácie diela: ............................................
* vo veciach odovzdania diela: ............................................
	1. Interpretácie
		1. Názvy článkov v Zmluve slúžia len na uľahčenie odkazovania a nemajú vplyv
		na podmienky Zmluvy a jej interpretácie.
		2. Pokiaľ z obsahu nevyplýva niečo iné, v tejto Zmluve singulár sa týka plurálu
		a naopak.
		3. Akákoľvek zmienka o článku, odseku alebo ustanovení znamená odkaz na článok, odsek alebo ustanovenie tejto Zmluvy, pokiaľ z obsahu nevyplýva niečo iné.

**ČL. II. PREDMET ZMLUVY**

1. Zhotoviteľ sa zaväzuje za podmienok dohodnutých v tejto Zmluve zhotoviť
a Objednávateľovi odovzdať dielo **„Športová hala Angels aréna - rekonštrukcia
a modernizácia“** (ďalej len dielo) v rozsahu podľa

- projektovej dokumentácie vyhotovenej spoločnosťou Ceving s.r.o., Krivá 18, Košice, hlavný inžinier projektu Ing. Radoslav Levčík, v stupni realizačná dokumentácia, ktorá tvorí prílohu č. 1 tejto Zmluvy, okrem SO 02 Vodovodná prípojka, SO 03 Horúcovodná prípojka a SO 04 Odovzdávacia stanica tepla,

- oceneného výkazu výmer (rozpočet), ktorý tvorí prílohu č. 1 tejto Zmluvy,

- rozhodnutia č. OUKe/8/2021-R zo dňa 25.01.2021 o umiestnení stavby, právoplatné a vykonateľné dňom 25.02.2021, vydané určeným stavebným úradom Obcou Kechnec,

- stavebného povolenia č.OcÚ P-Ch-SÚ 109/2021 zo dňa 15.04.2021, právoplatné a vykonateľné dňom 19.05.2021, vydané určeným stavebným úradom Obcou Perín- Chym.

Projektová dokumentácia v realizačnom stupni, rozpočet, stavebné povolenie
a vyjadrenia príslušných orgánov a organizácií vymedzujú podrobne rozsah diela
z hľadiska jednotlivých prác a dodávok materiálov, ktoré sa Zhotoviteľ na základe tejto Zmluvy zaväzuje zhotoviť.

1. Pri zhotovovaní diela bude Zhotoviteľ postupovať v súlade so všeobecne záväznými právnymi predpismi a v súlade s právoplatnými stavebnými povoleniami. Objednávateľ sa zaväzuje odovzdať Zhotoviteľovi kópiu rozhodnutia o umiestnení stavby a kópie právoplatných stavebných povolení vrátane vyjadrení všetkých dotknutých orgánov najneskôr v deň odovzdania staveniska.
2. Zhotoviteľ prehlasuje, že sú mu známe technické, kvalitatívne a všetky iné podmienky potrebné k riadnemu zhotoveniu diela a disponuje takými kapacitami a odbornými znalosťami, ktoré sú potrebné na kvalitné a riadne zhotovenie diela.
3. Objednávateľ sa touto Zmluvou zaväzuje zaplatiť Zhotoviteľovi dohodnutú cenu diela, a to spôsobom v tejto Zmluve určeným.
4. Súčasťou záväzku Zhotoviteľa zhotoviť dielo je aj vykonanie všeobecne záväznými právnymi predpismi a technickými normami stanovených skúšok kvality a funkčnosti
a revízií diela, ktorých potreba je vymedzená predmetom diela podľa tejto Zmluvy, spracovanie projektu pre realizáciu stavby do úrovne dodávateľskej dokumentácie,
t.j. dielenské, výrobné a montážne dokumentácie, spracovanie projektu skutočného vyhotovenia diela a spracovanie geodetického zamerania skutočného vyhotovenia diela a inžinierskych sietí vrátane geometrického plánu pre vklad do katastra nehnuteľností
v prípade potreby. Zhotoviteľ odovzdá Objednávateľovi spolu s dielom aj doklady
o jeho zhotovení.
5. Zhotoviteľ zhotoví dielo na vlastné náklady a nebezpečenstvo, s odbornou starostlivosťou, v súlade s podmienkami právoplatných stavebných povolení, v súlade
s právnymi predpismi a záväznými technickými normami (STN) a v súlade
s podmienkami vymedzenými touto Zmluvou.
6. Objednávateľ sa zaväzuje riadne a včasne dokončené dielo (alebo v prípadoch, keď tak stanovuje táto Zmluva časť diela) prevziať a ďalej poskytovať Zhotoviteľovi spolupôsobenie potrebné pre plnenie záväzkov Zhotoviteľa podľa tejto Zmluvy.
V rámci spolupôsobenia Objednávateľa sa tento zaväzuje najmä poskytovať Zhotoviteľovi vyjadrenia potrebné pre pokračovanie realizácie diela (napr. k vzorkám výrobkov, ak podrobnosti neurčuje projektová dokumentácia, k zápisom v stavebnom denníku, ktoré majú dopad na realizáciu diela a jeho spôsob realizácie a k ďalším záležitostiam vyplývajúcim z tejto Zmluvy). Ak táto Zmluva nestanovuje niečo iné, je Objednávateľ povinný poskytovať súčinnosť písomne bez zbytočného odkladu
po obdŕžaní príslušnej žiadosti Zhotoviteľa.
7. Zhotoviteľ je oprávnený zrealizovať naviac práce (rozšírenie rozsahu diela oproti rozsahu diela podľa tejto Zmluvy) len na základe písomného dodatku k tejto Zmluve. Postup Zmluvných strán v prípade podľa predchádzajúcej vety bude nasledovný:

Akúkoľvek požiadavku na zmenu Diela vrátane upravenej, zmenenej alebo doplnenej projektovej dokumentácie sa Objednávateľ zaväzuje predkladať výhradne písomne Zhotoviteľovi. V takomto prípade je Zhotoviteľ povinný na základe predložených požiadaviek a dokladov v spolupráci so zodpovedným projektantom a stavebným dozorom vypracovať samostatne:

1. súpis prác a dodávok navyše (ďalej len „**Súpis naviac prác**“), ktorých jednotkové ceny sa nachádzajú v ocenenom Výkaze výmer; a osobitne
2. súpis prác a dodávok navyše - mimo oceneného Výkazu výmer (ďalej len „**Súpis zmien**“). V prípade Súpisu zmien predloží Zhotoviteľ na posúdenie Objednávateľovi podrobnú cenovú ponuku prác a dodávok navyše spolu s uvedením jednotkových cien.

Uvedené súpisy budú tvoriť podklad ku tvorbe zmenových listov. Po posúdení rozsahu naviac prác, resp. rozsahu a navrhovanej ceny zmien a následnom schválení zmenových listov Objednávateľom, dohodnú Zmluvné strany zmenu diela a jej vplyv na celkovú cenu diela, prípadne aj termín plnenia formou dodatku k Zmluve. Zhotoviteľ je povinný zrealizovať plnenie podľa takto zmenených podmienok po uzatvorení tohto dodatku.

1. Pri uzatváraní dodatkov k zmluve je objednávateľ povinný postupovať v súlade s ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. III. ČAS PLNENIA A MIESTO REALIZÁCIE**

1. Zhotoviteľ sa zaväzuje, za predpokladu, že Objednávateľ dodrží termín odovzdania staveniska a za predpokladu, že nenastanú iné okolnosti, s ktorými táto Zmluva spája zmenu termínu realizácie diela, zhotoviť a odovzdať dielo (aj „termín realizácie diela“)
v čase:

- odovzdanie a prevzatie staveniska:

 najneskôr do **5 pracovných dní** od účinnosti tejto Zmluvy

- začatie prác na diele:

 najneskôr do 3 dní od prevzatia staveniska a odovzdania právoplatných
 stavebných povolení.

- zhotovenie a odovzdanie diela Objednávateľovi (lehota výstavby):

 **do 18. kalendárnych mesiacov odo dňa odovzdania a prevzatia staveniska**

Zhotoviteľ je oprávnený dielo zhotoviť a odovzdať Objednávateľovi aj pred stanovenými termínmi. Objednávateľ sa zaväzuje dielo prevziať aj v skoršom ponúknutom termíne.

1. Zhotoviteľ do piatich pracovných dní odo dňa nadobudnutia účinnosti tejto zmluvy vypracuje a predloží objednávateľovi v listinnej a elektronickej forme na schválenie harmonogram vykonávania diela. Objednávateľ je povinný oznámiť svoje prípadne námietky k harmonogramu alebo harmonogram schváliť v lehote do piatich pracovných dní od jeho predloženia; márnym uplynutím tejto lehoty sa má za to, objednávateľ harmonogram schválil. Objednávateľom schválený harmonogram je pre zhotoviteľa záväzný.
2. Objednávateľ sa zaväzuje odovzdať Zhotoviteľovi stavenisko spôsobilé pre riadne začatie realizácie a následne riadne zhotovovanie diela. Objednávateľ je povinný odovzdať Zhotoviteľovi stavenisko zbavené práv tretích osôb s výnimkou zhotoviteľa, ktorý bude realizovať SO 03 Horúcovodná prípojka a SO 04 Odovzdávacia stanica tepla, ktorých investorom je Tepelné hospodárstvo spoločnosť s ručením obmedzeným Košice. Pri odovzdaní staveniska sa Objednávateľ zaväzuje určiť Zhotoviteľovi výškové a smerové body nevyhnutné pre vykonávanie diela. Pokiaľ má rozšírenie rozsahu diela, na základe požiadaviek zo strany Objednávateľa, vplyv na predĺženie termínu ukončenia realizácie diela, môže sa tento predlžiť o čas nevyhnutne a účelne potrebný pre vykonanie diela v takto rozšírenom rozsahu, ak Zmluvné strany uzatvoria na predlženie termínu písomný dodatok k tejto Zmluve, pokiaľ sa nedohodnú písomne inak.
3. Zhotoviteľ môže prerušiť zhotovovanie diela (prípadne plnenie iných povinností):
4. v prípadoch stanovených osobitne v tejto Zmluve,
5. ak Objednávateľ bude v omeškaní s platením ceny diela (jej časti) o viac ako 30 dní
po lehote splatnosti, a to do doby úhrady omeškaných platieb a takéto omeškanie bolo preukázateľne zavinené z dôvodov na strane Objednávateľa,
6. ak počas výstavby budú zistené alebo nastanú objektívne prekážky spôsobujúce zdržanie stavebných prác, a to do doby ich odstránenia alebo pominutia.
Za objektívne prekážky sa považujú okolnosti vylučujúce zodpovednosť - § 374 Obchodného zákonníka a nasledovné skutočnosti: vojna, občianske nepokoje, štrajk iných osôb ako zamestnancov Zhotoviteľa, pandémia,
7. obmedzenia zo strany verejnej moci (napr. správnych orgánov), zamorenie územia, ekologická havária len ak nemajú pôvod v porušení povinností Zhotoviteľa.

Prerušením vykonávania diela z dôvodov uvedených vyššie Zhotoviteľ neporušuje Zmluvu a omeškanie Zhotoviteľa je z tohto dôvodu vylúčené, t.j. termín na zhotovenie
a odovzdanie diela sa predlžuje o dobu prerušenia zhotovovania diela a dobu potrebnú
k obnoveniu realizácie diela, pokiaľ v osobitných prípadoch nestanovuje táto Zmluva niečo iné.

1. Zhotoviteľ preruší realizáciu diela v prípade, ak sa vyskytnú poveternostné podmienky,
za ktorých nemožno realizovať práce na diele tak, aby tieto boli realizované v súlade
s príslušnými technickými normami (napr. nízke teploty). Prerušenie realizácie diela
z dôvodov podľa predchádzajúcej vety, je Zhotoviteľ povinný Objednávateľovi ihneď oznámiť a v deň prerušenia doručiť Objednávateľovi písomné oznámenie o prerušení realizácie diela s uvedením dôvodu prerušenia, podpísané stavbyvedúcim alebo osobou písomne na to splnomocnenou štatutárnym orgánom Zhotoviteľa.
2. V prípade, ak nie je možné pokračovať v realizácií diela z dôvodu objavenia sa potreby činností do ceny diela nezahrnutých je Zhotoviteľ oprávnený realizáciu diela prerušiť, pričom o tento čas sa posúva termín zhotovenia a odovzdania diela.
3. Ak naviac práce budú mať vplyv na zmenu termínu splnenia záväzku, predmetom dodatku bude aj zmena termínu vykonania diela.
4. Miesto realizácie diela podľa tejto Zmluvy je Objekt Športová hala na ul. Hviezdoslavova č. 8, Košice umiestnená na pozemku KN-C par. č. 265/1, ďalej pozemok par. KN-C č. 265/3, 2604/1 a 2549 v k. ú. Stredné Mesto, obec: Košice, okres: Košice I.

**Čl. IV. CENA**

* 1. Celková cena za kompletné vykonanie diela v rozsahu oceneného výkazu výmer je dohodnutá Zmluvnými stranami v zmysle Zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva Zákon o cenách č. 18/1996 Z. z.. Cenu diela je možné meniť len o písomné dohodnuté zmeny diela, a to na základe písomného dodatku podpísaného obidvomi Zmluvnými stranami.

Cena diela bez DPH je:.................................... €

(slovom: ............................... € bez DPH)

DPH ..... % ..................................... €

**Cena celkom s DPH:**   **.....................................** €

(slovom: ............................... € s DPH)

V prípade prenesenia daňovej povinnosti podľa § 69 ods. 12 písm. j) zákona
č. 222/2004 Z. z. o DPH v znení neskorších predpisov, bude Zhotoviteľ fakturovať cenu bez DPH s upozornením na prenesenie daňovej povinnosti.

V prípade, ak zhotoviteľ nie je platcom DPH, a v priebehu vykonávania diela sa stane platcom DPH, zaväzuje sa, že dohodnutú cenu neprekročí. Zhotoviteľ je povinný dovtedy nevyfakturovanú časť ceny znížiť o výšku DPH.

* 1. Pre oceňovanie zmien diela alebo zmien rozsahu diela v súlade s touto Zmluvou sa použijú jednotkové ceny podľa rozpočtu, ktorý je prílohou tejto Zmluvy. V prípade nových položiek, v rozpočte neobsiahnutých, sa ceny nových položiek určia na základe dohody Zmluvných strán a to vo forme písomného dodatku k tejto Zmluve. V prípade prác a dodávok v rozpočte neuvedených, bude takýchto položiek vychádzať z cien dodaných Zhotoviteľom, najviac však podľa smerných orientačných cien cenníka ODIS, resp. CENKROS platných v čase uzavretia ZOD.
	2. U všetkých položiek platí zásada, že sa rozumejú vrátane všetkých obvykle uskutočňovaných výkonov a činností bezprostredne potrebných pre realizáciou uvedenej položky a teda sú v nich zahrnuté aj náklady na dopravu materiálov, strojov
	a zariadení Zhotoviteľa a ďalej všetky pomocné, montážne, spojovacie, kompletizačné
	a iné materiály, vrátane príslušných skúšok. V cene diela sú taktiež zahrnuté náklady
	na lešenia, paženia, zdvíhacie mechanizmy, náklady na stavebný prúd, náklady
	na parkovné, náklady za telefóny, prekrývanie plôch PVC fóliami, ktoré treba chrániť pred zašpinením inými technologickými procesmi, náklady za sociálne prenosné hygienické zariadenia, strojové vybavenie potrebné pre rezanie materiálov, náklady
	na zabezpečenie ochrany zdravia a bezpečnosti osôb nachádzajúcich sa na stavenisku ako aj náklady na pravidelné čistenie vnútro areálových, resp. priľahlých miestnych komunikácií, za ktorých čistotu zodpovedá Zhotoviteľ.
	3. V prípade, ak sa objaví potreba činností (prác, materiálov) nezahrnutých do ceny diela, ktoré nemohol Zhotoviteľ pri vynaložení odbornej starostlivosti predpokladať, Zhotoviteľ bude pri ocenení týchto činností postupovať podľa bodu 2 tohto článku. Zvýšenie ceny diela podľa tohto bodu Zmluvné strany potvrdia v písomnom dodatku k Zmluve podpísanom obidvomi Zmluvnými stranami.
	4. Za menej práce sa budú považovať stavebné práce/dodávky, ktoré zhotoviteľ nevykoná z dôvodu, že v priebehu diela sa ukáže ich nepotrebnosť. Tieto nevykonané stavebné práce budú predmetom odpočtu z ceny diela.

**ČL. V. PLATOBNÉ PODMIENKY**

* 1. Cena diela bude platená nasledovným spôsobom:
1. **Čiastkovými platbami** za zrealizované vecné plnenie vykonané v každom kalendárnom mesiaci.

 Podkladom pre poskytnutie platieb budú čiastkové faktúry, doložené súpisom vecného plnenia s ocenením (zisťovací protokol) a písomne odsúhlasené Objednávateľom (stavebným dozorom Objednávateľa).

 Súpisy vykonaných prác bude Zhotoviteľ predkladať k poslednému dňu mesiaca. Objednávateľ ich skontroluje a písomne sa k nim vyjadrí najneskoršie
do 5 pracovných dní od obdŕžania, t.j. súpis vykonaných prác a dodávok potvrdí podpisom a pečiatkou alebo ho vráti na prepracovanie. V prípade, ak sa Objednávateľ v stanovenej lehote k súpisu písomne nevyjadrí platí, že tento súpis odsúhlasil. Čiastkové faktúry budú uhrádzané vždy len do výšky 90 % sumy bez DPH z celej fakturovanej sumy, zostávajúca časť predstavuje stranami dohodnuté zádržné.

1. **Konečnou platbou** za riadne dokončené a odovzdané dielo.

 Podkladom pre zaplatenie bude konečná faktúra, ktorou bude vykonané celkové finančné vysporiadanie diela. V konečnej faktúre budú vysporiadané platby zaplatené Objednávateľom v priebehu realizácie diela (čiastkové platby). Právo Zhotoviteľa vystaviť konečnú faktúru vzniká podpísaním preberacieho protokolu, ktorým bude dielo prevzaté bez vád a nedorobkov, a v prípade, ak budú
v preberacom protokole uvedené vady diela, ktoré nebránia riadnemu užívaniu diela, tak po odstránení poslednej z týchto vád .

Objednávateľ zaplatí konečnú faktúru vo výške 90 % fakturovanej sumy bez DPH, ktorá je počítaná z celej fakturovanej sumy, zostávajúca časť predstavuje stranami dohodnuté zádržné.

* 1. **Lehota splatnosti** faktúr je **30 dní** od ich doručenia Objednávateľovi. Faktúry budú Objednávateľovi doručované na adresu jeho sídla. V prípade, že faktúra obsahuje položky, ktoré nevyplývajú z Objednávateľom odsúhlaseného súpisu vecného plnenia alebo táto nemá zákonné náležitosti daňového dokladu, Objednávateľ je oprávnený vrátiť faktúru Zhotoviteľovi do 10 dní odo dňa jej doručenia a to bez zaplatenia. Lehota splatnosti začína plynúť od doručenia opravenej faktúry.
	2. Zmluvné strany si dohodli **zádržné** vo výške **10 %** z ceny diela bez DPH (čl. IV. ods. 1 Zmluvy). Zmluvné strany sa dohodli, že Objednávateľ zaplatí Zhotoviteľovi zádržné nasledovne:
1. časť zádržného vo výške 5 % z ceny diela bez DPH v lehote 30 dní od odovzdania a prevzatia diela alebo v prípade, ak budú v preberacom protokole uvedené vady diela, tak v lehote 30 dní po odstránení poslednej z týchto vád,

b) časť zádržného vo výške 5 % z ceny diela bez DPH po uplynutí 60-mesačnej záručnej doby od protokolárneho odovzdania a prevzatia diela. Táto časť zádržného je určená výhradne ako zabezpečenie práv Objednávateľa vyplývajúcich z vád diela zistených Objednávateľom v záručnej dobe, ak tieto riadne a včas uplatnil, a to
za účelom zabezpečenia úhrady prípadných nákladov súvisiacich s ich odstránením treťou osobou, ak budú pre takýto postup splnené podmienky stanovené touto Zmluvou. Zhotoviteľ je oprávnený v priebehu záručnej doby nahradiť zádržné podľa tohto písmena neodvolateľnou a bezpodmienečnou bankovou zárukou na sumu zodpovedajúcu zádržnému podľa tohto odseku, pričom banková záruka musí byť platná počas celej záručnej doby. V prípade nahradenia zádržného bankovou zárukou Objednávateľ vyplatí zadržané prostriedky Zhotoviteľovi do 30 dní odo dňa predloženia príslušnej listiny obsahujúcej bankovú záruku. Banková záruka bude musieť oprávňovať Objednávateľa k uplatneniu sumy/súm až do výšky časti zádržného podľa tohto písmena a v súlade s týmto písmenom, v prípade, ak Objednávateľ pristúpi v súlade s touto Zmluvou k odstraňovaniu riadne a včas oznámených vád prostredníctvom tretej osoby.

**ČL. VI. ZÁRUČNÁ DOBA A ZODPOVEDNOSŤ ZA VADY**

* 1. Zhotoviteľ bude zodpovedať za to, že dielo bude vykonané s odbornou starostlivosťou, podľa projektovej dokumentácie, podmienok tejto zmluvy a jej príloh, a že bude spĺňať všetky požiadavky príslušných právnych predpisov, technických noriem a technických predpisov (viažucich sa k dielu) platných v čase vykonávania diela.
	2. Pokiaľ vznikne objednávateľovi majetková škoda spôsobená nedbalosťou, porušením resp. neplnením povinností zhotoviteľa podľa ods. 1. tohto čl. zmluvy, zhotoviteľ je povinný ju nahradiť.
	3. Zhotoviteľ poskytuje **na dielo** **záručnú dobu 60 mesiacov** odo dňa odovzdania
	a prevzatia diela, s výnimkou **zabudovaných zariadení,** kde platí záručná doba poskytnutá výrobcom – dodávateľom, minimálne však **24 mesiacov** od odovzdania
	a prevzatia diela.
	4. Vadou sa rozumie odchýlka v kvalite, rozsahu a parametroch diela, stanovených v tejto Zmluve a v projektovej dokumentácii, ako aj nesúlad so Zmluvne dohodnutou alebo technickou normou predpísanou kvalitou. Vadou sa rozumie aj nedokončená práca oproti projektovej dokumentácii.
	5. Oznámenie vád (reklamácia) musí byť vykonané písomne alebo faxom/e-mailom, ktoré bude následne zaslané v písomnej forme, inak je neplatné. Musí obsahovať označenie vady, miesta, kde sa vada nachádza a popis ako sa vada prejavuje.
	6. Zhotoviteľ je povinný riadne a včas reklamovanú vadu bezplatne odstrániť bez zbytočného odkladu s prihliadnutím na povahu vady, pri vadách, ktoré nebránia riadnemu užívaniu a neznižujú kvalitu užívania diela alebo jeho časti najneskôr
	do 30 dní od doručenia oznámenia vád, v ostatných prípadoch najneskôr do 15 dní
	od doručenia oznámenia vád; uvedené platí aj v prípade, ak ide o vadu zistenú
	pri preberaní diela a Zmluvné strany nedohodnú iný čas odstránenia vady. Havarijné stavy a vady brániace riadnemu užívaniu diela je Zhotoviteľ povinný odstrániť bezodkladne po ich nahlásení Objednávateľom, najneskôr však do 48 hodín. Objednávateľ je povinný umožniť Zhotoviteľovi prístup k dielu za účelom odstránenia vád. Tu uvedené lehoty odstránenia vád platia len v prípade, ak Zmluvné strany
	v príslušnom prípade nedohodnú písomne inú lehotu na odstránenie vád/vady.
	7. Reklamácia sa považuje za uplatnenú dňom jej doručenia Zhotoviteľovi. O odstránení vady Zmluvné strany spíšu záznam, ktorý potvrdia svojimi podpismi. V zázname
	o odstránení vady sa uvedie i spôsob odstránenia vady a termín jej odstránenia.
	8. Pokiaľ Zhotoviteľ neodstráni oprávnene reklamované vady v lehotách uvedených
	v bode 5 tohto článku, resp. v iných lehotách, ak boli s Objednávateľom osobitne písomne dohodnuté, je Objednávateľ oprávnený na základe ďalšej výzvy dať tieto odstrániť na náklady Zhotoviteľa tretej osobe.
	9. Zhotoviteľ je povinný pri uplatňovaní nárokov z vád diela Objednávateľom postupovať spôsobom upraveným v ustanoveniach § 436 a 437 Obchodného zákonníka, pokiaľ v tejto Zmluve nie je uvedené inak. Záruka zaniká popri dôvodoch uvedených v Obchodnom zákonníku a predovšetkým ďalej:
	+ neuplatnením vady v záručnej dobe alebo bez zbytočného odkladu po zistení vady,
	+ nevykonaním prehliadky diela v spolupráci so stavebným dozorom Objednávateľa bez zbytočného odkladu po odovzdaní diela,
	+ ak sú dodané zariadenia a dielo skladované, inštalované, pripojené, prevádzkované, používané alebo udržiavané v rozpore s technickými podmienkami, montážnymi
	a prevádzkovými predpismi, návodom na užívanie, bezpečnostnými predpismi, príp. odporúčaniami Zhotoviteľa a účelom použitia diela,
	+ v prípade inštalácii, manipulácii, zásahov, opráv, úprav, demontáže, resp. obdobnou činnosťou prevádzanou neodbornou osobou, alebo ak sú niektoré diely či zariadenia diela vymenené za cudzie bez vedomia Zhotoviteľa,
	+ ak na diele nebude vykonávaný pravidelný servis a odborné prehliadky predpísané výrobcom v intervaloch doporučených výrobcom, pričom rozsah servisu je uvedený
	v návode na obsluhu a údržbu diela,
	+ pri vadách vzniknutých mimo vplyvu Zhotoviteľa, mechanickým poškodením alebo inými vonkajšími zásahmi do diela alebo pri zásahoch tretích osôb alebo vyššou mocou, ak tieto vady nemajú preukázateľnú priamu príčinnú súvislosť
	so zanedbaním niektorých z povinností zo strany Zhotoviteľa podľa tejto Zmluvy.
	1. Ak nebudú pri preskúmaní alebo oprave diela zistené vady spadajúce do záruky, resp. sa až pri oprave alebo neskoršou technickou analýzou preukáže, že sa na reklamovanú vadu nevzťahovala záruka, znamená to, že Objednávateľ reklamoval odstránenie vád neoprávnene a Objednávateľ je povinný uhradiť primerané a účelne vynaložené náklady Zhotoviteľa, resp. jeho autorizovanej servisnej osoby, na preskúmanie, analyzovanie a odstránenie vád.

**ČL. VII. PODMIENKY ZHOTOVENIA DIELA**

1. Podmienky pre Zhotoviteľa, jeho subdodávateľov a ďalšie osoby, ktoré sa podieľajú
na plnení Zmluvy:
2. V prípade vykonávania diela prostredníctvom tretích osôb, zodpovedá ZhotoviteľObjednávateľovi za splnenie záväzku riadne vykonať dielo akoby dielo vykonával sám.
3. Zhotoviteľ v prílohe č. 2 zmluvy uvádza:
* známych subdodávateľov v zmysle § 41 ods. 3 zákona č. 343/2015 Z. z. v znení neskorších predpisov, ktorí sa podieľajú na plnení zmluvy priamo, kde je uvedené obchodné meno a adresa sídla subdodávateľa, meno a priezvisko, adresa pobytu a dátum narodenia osoby oprávnenej konať za subdodávateľa a podiel subdodávok,
* známych subdodávateľov, ktorí sa podieľajú na plnení zmluvy nepriamo a zároveň sú partnermi verejného sektora pri predmetnej zmluve podľa zákona
č. 315/2016 Z. z. v znení neskorších predpisov, kde je uvedené obchodné meno a adresa sídla subdodávateľa, meno a priezvisko, adresa pobytu a dátum narodenia osoby oprávnenej konať za subdodávateľa a podiel subdodávok.
1. Zhotoviteľ v zmysle § 41 ods. 4 zákona č. 343/2015 Z. z. v znení neskorších predpisov je povinný bezodkladne oznámiť objednávateľovi akúkoľvek zmenu o subdodávateľoch, ktorí sa podieľajú na plnení zmluvy priamo. Zároveň je povinný bezodkladne oznámiť objednávateľovi akúkoľvek zmenu o subdodávateľoch, ktorí sa podieľajú na plnení zmluvy nepriamo a zároveň sú partnermi verejného sektora pri predmetnej zmluve v rozsahu podľa predchádzajúceho bodu.
2. Ak Zhotoviteľ preukazoval splnenie podmienok účasti subdodávateľom, ktorý sa podieľa na plnení zmluvy priamo a ktorého mení, nový subdodávateľ musí spĺňať podmienky účasti rovnakým spôsobom, ako pôvodný subdodávateľ.

e) Zhotoviteľ alebo subdodávateľ, ktorý sa podieľa na plnení zmluvy priamo alebo subdodávateľ, ktorý sa podieľa na plnení zmluvy nepriamo a zároveň je partnerom verejného sektora pri tejto zmluve, musí mať zapísané údaje v registri partnerov verejného sektora, ak má povinnosť takéhoto zápisu, pred podpisom zmluvy ako aj počas celej doby plnenia zmluvy.

f) Zhotoviteľ zodpovedá objednávateľovi za to, že v čase jeho podpísania zmluvy až
do času podpísania zmluvy objednávateľom a zároveň aj počas platnosti celej zmluvy sú on, jeho subdodávatelia, ktorí sa podieľajú na plnení zmluvy priamo alebo subdodávatelia, ktorí sa podieľajú na plnení zmluvy nepriamo a zároveň sú partnermi verejného sektora pri predmetnej zmluve, sú platne zapísaní v registri partnerov verejného sektora podľa zákona č. 315/2016 Z. z v znení neskorších predpisov, ak takúto povinnosť majú.

g) V prípade, ak Zhotoviteľ alebo subdodávateľ, ktorí sa podieľa na plnení zmluvy priamo, alebo subdodávateľ, ktorý sa podieľa na plnení zmluvy nepriamo a zároveň je partnerom verejného sektora pri predmetnej zmluve, nemal v čase uzavretia zmluvy alebo nebude mať v priebehu platnosti zmluvy platne zapísané údaje v registri partnerov verejného sektora a takúto povinnosť má, objednávateľ môže od zmluvy odstúpiť.

1. Pri odovzdaní a prevzatí staveniska Objednávateľ odovzdá Zhotoviteľovi vyjadrenia dotknutých orgánov k existujúcim podzemným a nadzemným inžinierskym sieťam
na stavenisku. Zhotoviteľ je povinný zabezpečiť na svoje náklady vytýčenie inžinierskych sietí s ich vlastníkmi a správcami. Objednávateľ nezodpovedá za škody, ktoré vzniknú v dôsledku činnosti Zhotoviteľa pri výkone zemných alebo iných prác, ak týmito dôjde k poškodeniu podzemných alebo nadzemných zariadení a rozvodov jednotlivých správcov (napr. VN vedenie, plynovod a pod.), o ktorých bol Zhotoviteľ
zo strany Objednávateľa informovaný. Zhotoviteľ hradí náhradu takýchto škôd v ich plnej výške a zodpovedá za ich odstránenie, pričom mu voči Objednávateľovi nevzniká nárok na zvýšenie ceny diela.
2. Objednávateľ určí pri odovzdaní a prevzatí staveniska Zhotoviteľovi hranice staveniska a body napojenia na energie. Zhotoviteľ je povinný zabezpečiť na svoje náklady stavebné prípojky vody a elektriny k dielu, v prípade potreby. Objednávateľ poskytne Zhotoviteľovi možnosť odberu vody a elektrickej energie na základe samostatnej zmluvy o refakturácii nákladov za tieto energie. Zhotoviteľ zabezpečí počas realizácie diela oplotenie staveniska. Povinnosťou Zhotoviteľa, ktorá je zahrnutá v cene diela, je aj: odvoz a likvidácia odpadov, skladovanie stavebného materiálu a náklady s tým súvisiace, odvoz a likvidácia zvyškového stavebného materiálu a náklady s tým súvisiace.
3. Zmluvné strany sa dohodli, že zaistenie prípadného zvláštneho užívania komunikácii a verejných plôch vrátane úhrady vymeraných poplatkov, nájomného a ostatných s tým spojených nákladov je súčasťou diela a cena diela podľa tejto Zmluvy sa o tieto činnosti a náklady s nimi spojené nezvyšuje.
4. Zmluvné strany sa tiež dohodli, že Zhotoviteľ je oprávnený na stavenisku vybudovať dočasnú stavbu (zariadenie staveniska), ktorú po dokončení diela riadne odstráni.
5. Zhotoviteľ je povinný písomne upozorniť Objednávateľa minimálne 3 pracovné dni vopred o tom, že dokončí časť diela, ktorá sa ďalej stane zakrytou alebo neprístupnou
a zaväzuje sa umožniť Objednávateľovi kontrolu a prevzatie takejto časti diela ešte pred jej zakrytím. V prípade, ak sa Objednávateľ kontroly podľa prvej vety tohto odseku nezúčastní, je Zhotoviteľ povinný zabezpečiť fotografickú dokumentáciu zakrývaných častí diela a odovzdať ich bez zbytočného odkladu Objednávateľovi. V prípade, ak Objednávateľ bude mať záujem o vykonanie takejto kontroly dodatočne, je Zhotoviteľ povinný mu umožniť jej vykonanie s tým, že sa tak stane na náklady Objednávateľa
a zároveň sa predĺži čas na zhotovenie a odovzdanie diela o čas primerane a účelne potrebný pre odkrytie príslušnej časti diela, umožnenie kontroly, opätovné zakrytie príslušnej časti diela a obnovenie realizácie diela; to neplatí ak sa po odkrytí diela preukáže porušenie povinností Zhotoviteľa pri jeho realizácii.
6. Zhotoviteľ bude na prevzatom stavenisku, prístupových ako aj verejných komunikáciách v bezprostrednom okolí staveniska, pri vstupoch do susediacich objektov a na prenechaných inžinierskych sieťach udržiavať poriadok a čistotu
a odstraňovať odpady a nečistoty vzniknuté z jeho prác. Zhotoviteľ sa taktiež zaväzuje zabezpečiť všetky nevyhnutné opatrenia s cieľom eliminovať znečistenie miestnych komunikácií. Zhotoviteľ sa zaväzuje do najneskôr 5 dní od začatia realizácie diela
na viditeľnom mieste označiť stavbu tabuľou, na ktorej budú uvedené najmä identifikačné údaje stavebníka, čísla a dátumy stavebných povolení, zodpovedný projektant, stavebný dozor, Zhotoviteľ, zodpovedný stavbyvedúci Zhotoviteľa, termín realizácie. Zhotoviteľ zodpovedá za bezpečnosť a ochranu zdravia a dodržiavanie všetkých bezpečnostných a protipožiarnych predpisov na stavenisku v súlade
s ustanoveniami príslušných všeobecne záväzných právnych predpisov, najmä vyhlášky MPSVaR č. 147/2013 Z. z., vyhlášky MV SR č. 94/2004 Z. z., vyhlášky MPSVaR č. 508/2009 Z. z. a zákona č. 124/2006 Z. z. o bezpečnosti a ochrane zdravia pri práci, a to tak vo vzťahu k svojim zamestnancom, subdodávateľom ako aj tretím osobám.
Na stavenisko môžu vstupovať iba poverení pracovníci Zhotoviteľa. Zhotoviteľ môže na stavbe nasadiť len pracovníkov, ktorí majú požadovanú kvalifikáciu, zdravotnú spôsobilosť na výkon danej práce, resp. aj odbornú spôsobilosť v zmysle zákona
č. 138/1992 Zb. o autorizovaných architektoch a autorizovaných stavebných inžinieroch. Zhotoviteľ je povinný vybaviť svojich pracovníkov osobnými ochrannými pracovnými prostriedkami a zabezpečiť, aby jeho pracovníci nepožívali alkoholické nápoje a iné omamné látky v akomkoľvek čase na stavenisku a nenastupovali pod ich vplyvom do práce. Zhotoviteľ je povinný vykonať všetky opatrenia, potrebné na to, aby sa predišlo vzniku akýchkoľvek škôd na majetku a zdraví. Všetky relevantné registrácie, osvedčenia alebo akékoľvek iné zákonné požiadavky musia byť splnené a preukázané Zhotoviteľom a všetkými subdodávateľmi počas celej doby plnenia Zmluvy. Zhotoviteľ je povinný nahradiť Objednávateľovi prípadnú pokutu, ktorú mu uložil príslušný orgán štátneho dozoru za porušenie resp. nesplnenie povinností.
7. Zhotoviteľ zodpovedá za všetky škody spôsobené porušením jeho zmluvných povinností , ktoré vzniknú na zhotovovanom diele a jeho častiach, stavenisku, veciach
a pozemkoch, ako aj na osobách, pri prácach, ktorými bol poverený bez ohľadu či tieto práce budú vykonané jeho zamestnancami alebo pracovníkmi alebo subdodávateľmi. Zhotoviteľ sa zaväzuje nahradiť Objednávateľovi akúkoľvek škodu, ktorú spôsobil
pri realizácii diela, alebo za ktorú zodpovedá, v plnej výške.
8. Zhotoviteľ bude Objednávateľa priebežne informovať o stave rozpracovaného diela
na kontrolných poradách stavby, ktoré sa budú konať jedenkrát za 14 dní a operatívnych kontrolných dňoch na dennej báze.
9. Zhotoviteľ umožní zástupcovi autorského dozoru kontrolovať vykonávanie dohodnutých prác.
10. Stavebný denník bude viesť stavbyvedúci Zhotoviteľ odo dňa prevzatia staveniska.
Do stavebného denníka sa budú zapisovať všetky skutočnosti rozhodujúce pre plnenie Zmluvy, najmä údaje o časovom postupe prác a ich akosti, zdôvodnenie odchýlok vykonávaných prác od projektu, počet zamestnancov na stavbe, osobitne počet zamestnancov, ktorí boli osobami dlhodobo nezamestnanými a podobne. Objednávateľ je povinný sledovať obsah stavebného denníka a zápisom, najneskôr do 3 dní, pripájať svoje stanovisko (súhlas, námietky a pod.) a požiadavky. V priebehu pracovného času musí byť stavebný denník na stavbe trvale prístupný. Vedenie stavebného denníka sa končí odovzdaním a prevzatím diela. Jedno vyhotovenie stavebného denníka Zhotoviteľ odovzdá Objednávateľovi. Okrem stavbyvedúceho Zhotoviteľa môže robiť potrebné zápisy v stavebnom denníku a usmerňovať stavebné práce výlučne stavebný dozor Objednávateľa alebo osoba písomne na to splnomocnená štatutárnym orgánom Objednávateľa, projektant poverený výkonom autorského dozoru, príp. štátny stavebný dohľad. Ak ktorákoľvek Zmluvná strana nesúhlasí s vykonaným záznamom druhej Zmluvnej strany alebo projektanta, je povinná sa vyjadriť do 3 dní.
11. Zhotoviteľ sa podpisom tejto Zmluvy zaväzuje, že všetky materiály, časti, komponenty a zariadenia, ktoré budú zabudované do diela budú nové, takého typu a na taký účel,
na ktorý majú byť používané podľa požiadaviek tejto Zmluvy, najvyššej na trhu dostupnej kvality a stupňa medzi podobnými typmi, bez vád a chýb, a budú zodpovedať platným slovenským technickým normám. Zhotoviteľ podpisom tejto Zmluvy potvrdzuje a ručí za to, že všetky prostriedky, materiály a súčasti, ktoré do diela vbudoval alebo ktoré pri zhotovení diela použije sú a budú bez právnych vád.
12. Zhotoviteľ je povinný písomne oznámiť Objednávateľovi najneskôr 7 dní vopred, kedy bude dielo pripravené na odovzdanie. Na základe tohto oznámenia sú Zmluvné strany povinné dohodnúť časový pracovný program preberania tak, aby bol dodržaný termín zhotovenia a odovzdania diela podľa tejto Zmluvy. Dielo alebo jeho časť je riadne vykonané až úspešným vykonaním všetkých skúšok predpísaných všeobecne záväznými právnymi predpismi, záväznými normami a projektovou dokumentáciou a predložením dokladov o týchto skúškach Objednávateľovi. Zhotoviteľ sa zaväzuje písomne vyzvať Objednávateľa aspoň 3 pracovné dni vopred k účastí na skúškach diela alebo jeho časti, pričom účasť Zhotoviteľa na týchto skúškach je povinná. Zhotoviteľ je povinný viesť podrobný technický záznam o vykonaných skúškach a odovzdať ich zápisnične Objednávateľovi. Súčasťou odovzdávanej dokumentácie zrealizovaného diela bude aj projektová dokumentácia skutočného vyhotovenia diela a geodetické zameranie skutočného vyhotovenia diela a inžinierskych sietí vrátane geometrického plánu
pre vklad do katastra nehnuteľností.
13. Dielo sa považuje za zhotovené a odovzdané okamihom, keď ho Objednávateľ prevezme. Objednávateľ sa zaväzuje prevziať dielo s vadami, ktoré sami o sebe alebo
v spojení s inými vadami nebránia riadnemu užívaniu diela. Zhotoviteľ úplne vyprace stavenisko najneskôr do 7 dní od odovzdania a prevzatia diela ako celku.
14. Ak sa Objednávateľ a Zhotoviteľ nedohodnú písomne inak, spisuje sa **Zápis
o odovzdaní a prevzatí stavby (diela)**, alebo jej častí, minimálne v 2 vyhotoveniach, ktorá obsahuje najmä: zhodnotenie akosti vykonaných prác, súpis zistených vád
a nedorobkov, určenie opatrení a lehôt na ich odstránenie, prípadne zľavu z ceny diela
a ak nedošlo k dohode, stanoviská Zhotoviteľa a Objednávateľa a projektanta. Súčasťou Zápisu o odovzdaní a prevzatí stavby (diela) sú aj údaje o dĺžke záručnej doby poskytnutej výrobcom prvkov a technologických zariadení a súpis odovzdaných dokladov, dátum podpisu, mená a podpisy oprávnených zástupcov Zmluvných strán. Objednávateľ je povinný prevziať dielo s vadami, ktoré nebránia plynulému
a bezpečnému užívaniu diela. Zhotoviteľ je povinný odstrániť tieto vady v lehote stanovenej v zápise o odovzdaní a prevzatí stavby (diela), ktorého súčasťou je aj zoznam týchto vád. V prípade, že Objednávateľ odmietne prevziať dielo napriek tomu, že neobsahuje vady a nedorobky, ktoré by bránili plynulej a bezpečnej prevádzke (užívaniu) diela, považuje sa dielo za odovzdané dňom kedy Zhotoviteľ umožnil Objednávateľovi s dielom nakladať, resp. užívať ho a Zápis o odovzdaní a prevzatí stavby (diela) sa považuje za podpísaný, ak bol na odovzdanie diela Objednávateľ vopred písomne upozornený.
15. Drobné odchýlky od projektu, ktoré nemenia technické riešenie, ani nemenia hodnotu diela, nie sú vadou, len ak boli Zmluvnými stranami písomne dohodnuté. Všetky zmeny a odchýlky je Zhotoviteľ povinný vyznačiť v projektovej dokumentácii počas zhotovovania diela a následne zabezpečiť ich vyznačenie v projekte skutočného vyhotovenia stavby.
16. Zhotoviteľ sa zaväzuje k účasti na kolaudačnom konaní stavby a k odstráneniu prípadných nedostatkov diela, ktoré budú vytknuté v rámci kolaudačného konania
a za ktoré zodpovedá Zhotoviteľ.
17. Zhotoviteľ zabezpečí na stavenisku počas zhotovovania diela stálu prítomnosť zodpovedného zástupcu Zhotoviteľa – osoby oprávnenej vykonávať funkciu stavbyvedúceho. Zároveň Zhotoviteľ zabezpečí osobu oprávnenú na výkon koordinátora bezpečnosti prác predmetnej stavby, ktorým bude autorizovaný bezpečnostný technik BOZP a PO.
18. Vlastnícke právo k jednotlivým častiam zhotovovaného diela prechádza
na Objednávateľa dňom úhrady za tieto jednotlivé časti diela. Nebezpečenstvo škody na zhotovovanom diele prechádza na Objednávateľa dňom odovzdania diela alebo jednotlivej časti diela.
19. Zhotoviteľ je povinný uzatvoriť poistenie zodpovednosti Zhotoviteľa za škodu vzniknutú pri vykonávaní ním realizovaných činností, ktorú preukáže do 10 dní
od podpísania tejto Zmluvy predložením kópie poistnej Zmluvy o poistení zodpovednosti Zhotoviteľa za škody spôsobené jeho stavebnou činnosťou vzťahujúcom sa na všetky stavby realizované Zhotoviteľom. Zmluvné strany sa dohodli, že dielo poistí na vlastné náklady Zhotoviteľ a to poistením obvyklým čo
do rozsahu poistených rizík a výšky poistného plnenia obdobným stavbám najmenej však vo výške ceny diela s DPH podľa tejto Zmluvy. Poistná zmluva podľa predchádzajúcej vety musí byť platná a účinná počas celej doby realizácie diela.
20. Zhotoviteľ zodpovedá za bezpečnosť a ochranu zdravia vlastných zamestnancov a počas realizácie diela aj tretích osôb, nachádzajúcich sa na stavenisku.

**ČL. VIII. ZMLUVNÉ POKUTY**

1. V prípade omeškania Zhotoviteľa so splnením povinnosti včasného a riadneho odovzdania diela, ktoré vzniklo v príčinnej súvislosti so zavinením Zhotoviteľa, sa Zhotoviteľ zaväzuje zaplatiť Objednávateľovi zmluvnú pokutu vo výške 0,05 % z celkovej ceny diela bez DPH za každý deň omeškania, maximálne však do výšky 10 % z celkovej ceny diela bez DPH.
2. Za omeškanie s odstránením vád v dohodnutej alebo touto Zmluvou určenej lehote zaplatí Zhotoviteľ Objednávateľovi zmluvnú pokutu vo výške 100 € za každý deň omeškania za každú uplatnenú vadu.
3. Ak Zhotoviteľ, resp. pracovníci Zhotoviteľa, poruší ktorúkoľvek povinnosť uvedenú v čl. VII. ods. 8 Zmluvy alebo vo všeobecne záväzných právnych predpisoch vymenovaných v uvedenom bode Zmluvy, napriek tomu, že bol Objednávateľom písomne (listom alebo zápisom v stavebnom denníku) upozornený na predchádzajúce porušenie tej istej povinnosti, vzniká Objednávateľovi nárok na zaplatenie zmluvnej pokuty do výšky 500 € za každé preukázateľné porušenie takejto povinnosti Zhotoviteľom, resp. jeho pracovníkmi. Zhotoviteľ má povinnosť túto pokutu uhradiť.
V prípade, ak Zhotoviteľ poruší svoju povinnosť odstrániť odpady a nečistoty
na prevzatom stavenisku, prístupových ako aj verejných komunikáciách
v bezprostrednom okolí staveniska, pri vstupoch do susediacich objektov a
na prenechaných inžinierskych sieťach, má Objednávateľ právo objednať si takúto službu u tretej osoby, a to na náklady Zhotoviteľa.
4. Za omeškanie s úhradou faktúr zaplatí Objednávateľ Zhotoviteľovi zmluvnú pokutu vo výške 0,02 % z neuhradenej sumy za každý deň omeškania, maximálne však
do výšky 10 % z celkovej ceny diela bez DPH.
5. Zmluvné pokuty podľa tejto Zmluvy sú splatné do 30 dní od doručenia písomnej výzvy na zaplatenie druhej Zmluvnej strane.
6. Zmluvné strany sa dohodli, že výška všetkých zmluvných pokút a sankcií vyplývajúcich z tejto Zmluvy, ktoré si voči sebe môžu uplatniť Zmluvné strany je obmedzená na 20 % z celkovej ceny Diela bez DPH.
7. Ustanoveniami o zmluvnej pokute nie je dotknutý prípadný nárok zmluvných strán
na náhradu škody v celom rozsahu, ktorá im vznikne z nesplnenia povinností, ktoré sú zmluvnou pokutou zabezpečené.

**ČL. IX. OKOLNOSTI VYLUČUJÚCE ZODPOVEDNOSŤ**

* 1. Za okolnosti vylučujúce zodpovednosť sa považuje taká prekážka, ktorá nastala nezávisle od vôle povinnej zmluvnej strany, a ktorá jej bráni v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku svojej povinnosti zo zmluvy túto prekážku predvídala.
	2. Zodpovednosť nevylučuje prekážka, ktorá vznikla až v čase, keď povinná zmluvná strana už bola v omeškaní s plnením svojej povinnosti alebo vznikla z jej hospodárskych pomerov.
	3. Ani jedna zo zmluvných strán nenesie zodpovednosť za nesplnenie svojich povinností vyplývajúcich zo zmluvy, ak preukáže, že nesplnenie povinnosti nastalo následkom mimoriadnych, nepredvídateľných a neodvrátiteľných udalostí, prekážky ani ich následky nebolo možné v čase uzatvárania zmluvy predvídať, prekážkam ani ich následkom sa nedalo zabrániť, vyhnúť ani ich prekonať – okolnosti „vis major“. Za mimoriadne, nepredvídateľné a neodvrátiteľné udalosti sa považujú najmä (i) atmosférické vplyvy alebo prírodné udalosti, ako je najmä požiar, výbuch, úder blesku, náraz alebo zrútenie pilotovaného lietajúceho telesa, jeho časti alebo jeho nákladu, víchrica, zosúvanie pôdy, zosúvanie skál alebo zeminy, pád stromov, stožiarov a iných predmetov, zemetrasenie, pád snehu, náraz vozidla, nadzvuková vlna, záplava, povodeň, náhodné a náhle poškodenie alebo zničenie veci kvapalinou unikajúcou z vodovodného zariadenia a/alebo (ii) skutočnosti spôsobené alebo vyvolané tretími subjektmi, najmä vandalské činy, protiprávne poškodenie, ako aj (iii) všetky ďalšie okolnosti vyššej moci (ďalej len „mimoriadne udalosti“), ktoré nevznikli zavinením objednávateľa ani zhotoviteľa.
	4. Zmluvná strana, ktorá porušuje svoju povinnosť alebo ktorá s prihliadnutím na všetky okolnosti má vedieť, že poruší svoju povinnosť zo zmluvy, je povinná oznámiť druhej zmluvnej strane povahu prekážky, ktorá jej bráni alebo bude brániť v plnení povinnosti a poučiť o jej dôsledkoch. Oznámenie sa musí urobiť bez zbytočného odkladu po tom, čo sa povinná zmluvná strana o prekážke dozvedela alebo pri náležitej starostlivosti mohla dozvedieť. Nesplnenie oznamovacej povinnosti zaväzuje povinnú zmluvnú stranu nahradiť škodu, ktorej sa mohlo včasným oznámením predísť. Účinky okolností vylučujúcich zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené. Okolnosti vylučujúce zodpovednosť oslobodzujú povinnú zmluvnú stranu od povinnosti platiť zmluvnú pokutu v dôsledku porušenia povinnosti, na ktorú sa tieto okolnosti viažu.
	5. Počas doby trvania okolností vylučujúcich zodpovednosť oprávnená zmluvná strana nemá právo na odstúpenie od zmluvy.

**Čl. X. OSTATNÉ USTANOVENIA**

1. Záväzky vyplývajúce z tejto Zmluvy zaniknú:
* splnením,
* po vzájomnej dohode Zmluvných strán,
* odstúpením od Zmluvy,
* z iných zákonom stanovených dôvodov.
1. Od tejto Zmluvy možno odstúpiť len v prípadoch, ktoré ustanovuje táto Zmluva alebo Obchodný zákonník, pokiaľ to nevylučuje Zmluva. Odstúpením od Zmluvy nie je dotknuté vlastnícke právo Objednávateľa k dovtedy vykonanej časti diela. Zhotoviteľ je v prípade odstúpenia tejto Zmluvy ktoroukoľvek Zmluvnou stranou povinný najneskôr do 14 dní odo dňa účinnosti odstúpenia vypratať stavenisko a protokolárne odovzdať Objednávateľovi všetky veci a doklady prevzaté od neho za účelom zhotovovania diela, ako aj atesty, revízie, potvrdenia a doklady týkajúce sa dovtedy vykonaných častí diela; za každý aj začatý deň omeškania Zhotoviteľa s vyprataním staveniska z dôvodu uvedeného v predchádzajúcej vete má Objednávateľ nárok na zmluvnú pokutu vo výške 200 €. Samotné prevzatie a odovzdanie dovtedy vykonaných častí diela určí Objednávateľ a termín tohto prevzatia vhodným spôsobom oznámi Zhotoviteľovi.
Aj po skončení zhotovovania diela podľa tejto Zmluvy sa Zhotoviteľ zaväzuje poskytnúť Objednávateľovi primeranú súčinnosť tak, aby ďalší priebeh zhotovovania diela a celej stavby nebol žiadny spôsobom dotknutý a/alebo znemožnený a je povinný písomne upozorniť Objednávateľa na všetky nevyhnutné činnosti súvisiace
so zhotovovaním diela, ktoré je potrebné bezodkladne vykonať z dôvodu zachovania hodnoty diela a z dôvodu predchádzania škodám. V opačnom prípade Zhotoviteľ zodpovedá Objednávateľovi za škodu, ktorá mu tým vznikla.
2. Zmluvné strany za podstatné porušenie tejto Zmluvy považujú okrem skutočností výslovne uvedených v tejto Zmluve, najmä tieto:
* ak Zhotoviteľ bez dôvodu odmietne prevziať stavenisko,
* ak Zhotoviteľ bude vykonávať stavebné práce v rozpore s podmienkami dohodnutými v Zmluve, stavebným povolením, technologickými postupmi určenými platnými normami, projektovou dokumentáciou a ak napriek upozorneniu Objednávateľa vadné plnenie v primeranej lehote najmenej 14 dní neodstránil alebo ďalej vykonáva dielo vadne,
* ak Zhotoviteľ bude v omeškaní s ukončením a odovzdaním kompletného diela viac ako 21 dní,
* ak Zhotoviteľ bude v omeškaní s vykonávaním častí diela podľa stranami dohodnutého časového harmonogramu o viac ako 14 dní oproti postupovým termínom realizácie diela uvedených v časovom harmonograme a ak napriek upozorneniu Objednávateľa toto omeškanie v primeranej lehote 14 dní neodstránil,
* ak na majetok Zhotoviteľa bol podaný návrh na vyhlásenie konkurzu alebo vstúpil
do likvidácie,
* ak Objednávateľ bude v omeškaní s úhradou splatnej faktúry o viac ako 30 dní
po lehote jej splatnosti;
* ak Objednávateľ pozastaví zhotovenie diela na dobu prekračujúcu 21 dní, pokiaľ to nebolo spôsobené z dôvodov na strane Zhotoviteľa,
* ak Objednávateľ neodovzdá stavenisko v termíne stanovenom touto Zmluvou aj napriek písomnej výzve Zhotoviteľa na odovzdanie staveniska a márnom uplynutí dodatočnej primeranej lehoty poskytnutej na to Zhotoviteľom v trvaní najmenej
14 dní.
1. V prípade podstatného porušenia Zmluvy Zhotoviteľom je Objednávateľ oprávnený odstúpiť od Zmluvy, pričom odstúpenie od Zmluvy nadobudne účinnosť dňom kedy písomný prejav vôle, ktorý obsahuje odstúpenie od Zmluvy, bude doručený Zhotoviteľovi.
2. Ostatné prípady porušenia Zmluvy sa považujú za nepodstatné porušenie Zmluvy a primerane sa spravujú ustanovením § 346 Obchodného zákonníka, t.j. oprávnená Zmluvná strana môže odstúpiť od Zmluvy len v prípade, že Zmluvná strana, ktorá je
v omeškaní, nesplní svoju povinnosť ani v dodatočnej primeranej lehote v dĺžke 30 dní, ktorá jej na to bola poskytnutá, ak nie je v tejto Zmluve uvedené inak.
3. Objednávateľ a Zhotoviteľ sa zaväzujú, že zachovajú obchodné tajomstvo
o obchodných a technických informáciách, ktoré poskytla jedna Zmluvná strana druhej a tieto informácie nepoužijú pre iné účely než pre plnenie tejto Zmluvy. Toto ustanovenie sa nevzťahuje na obchodné a technické informácie, ktoré sú bežne dostupné tretím osobám, ktoré Zmluvná strana nechráni zodpovedajúcim spôsobom.

7. Objednávateľ a Zhotoviteľ sú povinní v súlade so zákonom č. 18/2018 Z. z. o ochrane osobných údajov zabezpečiť ochranu tých osobných údajov, ktoré mu druhá Zmluvná strana poskytuje alebo sprístupňuje na základe tejto Zmluvy alebo s ktorými príde
do styku v súvislosti s realizáciou tejto Zmluvy.

8. Zhotoviteľ nie je oprávnený započítať svoje pohľadávky voči pohľadávkam Objednávateľa bez jeho písomného súhlasu. Zhotoviteľ je oprávnený postúpiť pohľadávky a iné práva vyplývajúce z tejto Zmluvy voči Objednávateľovi len po predchádzajúcom písomnom súhlase Objednávateľa.

**ČL. XI. ZÁVEREČNÉ USTANOVENIA**

1. Zmeny alebo doplnky tejto Zmluvy je možné robiť len písomnými dodatkami k tejto Zmluve, podpísanými obidvomi Zmluvnými stranami.
2. Ak je alebo sa stane niektoré ustanovenie tejto Zmluvy neplatné alebo neúčinné, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť ustanovenie neplatné/neúčinné novým ustanovením platným/účinným, ktoré najlepšie zodpovedá pôvodne zamýšľanému účelu ustanovenia neplatného/neúčinného. Do tej doby platí príslušná právna úprava vyplývajúca zo všeobecne záväzných právnych predpisov Slovenskej republiky.
3. Všetky písomné doklady týkajúce sa vzťahov z tejto Zmluvy, jej zmeny alebo zániku, alebo v prípade, ak zákon zakotvuje povinnosť doručovať druhej strane, sa doručujú
na adresy uvedené v záhlaví tejto Zmluvy. Zásielka sa považuje za doručenú aj dňom, kedy ju adresát odmietol prevziať alebo po márnom uplynutí odbernej lehoty od jej uloženia na pošte, a to aj v prípade, že sa adresát o uložení zásielky nedozvedel, prípadne dňom, ktorý bude označený na zásielke ako deň neúspešného doručenia
z dôvodu "Adresát neznámy", "Adresát sa odsťahoval" alebo iná poznámka podobného významu.
4. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa. Je vyhotovená v 4 vyhotoveniach, z ktorých každé má platnosť originálu a každá
zo Zmluvných strán dostane dva rovnopisy.
5. Zmluvné strany prehlasujú, že si Zmluvu prečítali, jej obsahu porozumeli a sú si vedomé práv a povinností, ktoré im z nej vyplývajú. Na znak svojej slobodnej a vážnej vôle Zmluvu podpisujú.
6. Súčasťou tejto Zmluvy sú prílohy:

č. 1 - ocenený výkaz výmer (rozpočet)

č. 2 - zoznam subdodávateľov

V Košiciach, dňa ............................ V ..........................., dňa ............................

**Objednávateľ Zhotoviteľ**

................................................ ................................................

Ing. Jaroslav Polaček

primátor mesta Košice